रेड एफ एम की सीओओ निशा नारायणन कहती हैं, ‘‘औरत यदि अपनी व्यथा दुनिया के सामने लाती है या घर छोड़ती है तो इस के लिए बहुत हिम्मत की जरूरत होती है. जहां तक बात मेरे मामले की है, मेरी सास मेरी प्रेरणा हैं. वे ब्रिटिश शासनकाल के वक्त की पहली रेडियो अनाउंसर हैं. उन की सोच प्रोग्रैसिव है और वे काफी ओपनमाइंडैड हैं.’’ जर्नलिस्ट मंजू कहती हैं, ‘‘मेरी सास बेहतर ढंग से मेरी पौने 2 साल की बच्ची को संभालती हैं. वे हैं तभी मैं जौब कर पा रही हूं. यही वजह है कि औफिस के साथ घर के सारे काम भी खुशीखुशी निबटाती हूं. सासू मां कुछ कह भी देती हैं तो मैं बहस नहीं करती. क्योंकि वे हैं, तभी मैं बच्ची की तरफ से निश्ंिचत हूं.’’